armvectores/hy_wikipedia_2023 huggingface dataset:
Հայերենագիտություն

Հայերենագիտություն, հայ լեզվաբանության մի բնագավառ, ուսմունք հայերենի մասին։ Ավելի նեղ ըմբռնում է քան հայագիտությունը և մտնում է սրա գիտակարգերի շարքը (հայ գրականագիտության, պատմագրության, ազգագրության և այլնի հետ միասին)։ Հայերենագիտությունն ինքը հայերենագիտական գիտակարգերի, գիտաճյուղերի ամբողջություն։ Նրա մեջ են առնվում, օրինակ, հայոց լեզվի պատմությունը, հայ քերականագիտությունը, հայերենագիտության պատմությունը, հայ բարբառագիտությունը, հայոց լեզվի մեթոդիկան, հայ բառարանագրությունը։
Հայերենագիտությունը մասնավոր լեզվաբանություն է, նրա ուսումնասիրության առարկան հայոց լեզուն է։ Թեև ընդունված է ասել, որ նրա սկզբնավորումը կապված է Դիոնիսիոս Թրակացու «Քերականության արվեստի» թարգմանության հետ, հարկ է նշել, որ հայոց լեզվի ուսումնասիրությունն ավելի հին ակունքներ ունի, և առաջին լուրջ ուսումնասիրողների մեջ չի կարելի չնշել նաև հանճարեղ Մեսրոպ Մաշտոցին։ Հայերենի խոր ու բազմակողմանի ուսումնասիրությամբ միայն նա կարող էր ստեղծել ինքնատիպ ու կատարյալ գիր, այբուբեն։ Հայերենի գիտական ուսումնասիրությունը առաջ մղեցին հմուտ մեկնիչ-քերականները, ապա լատինաբանները, ուշ միջնադարի այլ լեզվաբաններ ու քերականներ։ Հայերենագիտությունն էական առաջընթաց ապրեց XIX և XX դարերում։ Նրա զարգացումն ավելի բուռն եղավ խորհրդային տարիներին։
Թեև հայերենագիտության պատմության մեջ եղան շրջաններ, երբ հայոց լեզվի հարցերը դիտարկվում, մեկնաբանվում էին այլ լեզուների ուղմունքների հետևողությամբ (հունաբաններ, լատինաբաններ), այնուամենայնիվ, հայերենի քննույթունն աստիճանաբար ընկավ իր հունի մեջ, և հայերենագիտությունը դարձավ մեթոդականորեն կուռ ու հեռանկարային գիտակարգ։ Օբյեկտի ուսումնասիրության անհրաժեշտությամբ պայմանավորված՝ հայերենագետների կազմը գնալով ընդլայնվեց, նրա մեջ ներգրավվեցին նաև շատ այլազգի գիտնականներ։


== Գրականություն ==
Վ. Ալեքսանյան, Հայ լեզվաբանությունը սովետական շրջանում, Երևան, 1981։
Է. Աղայան, Հայ լեզվաբանության պատմություն, հ. 1-2, Երևան, 1958-62։
Կ. Կոստանյանց, Հայագիտությունը արևմտյան Եվրոպայում, Թիֆլիս, 1910։
Լեզվաբանական և հայգիտական ուսումնասիրություններ, Երևան, 1951։
Հայերենագիտությունը 60 տարում, Երևան, 1981։
Միջազգային հայերենագիտական գիտաժողով, Երևան, 1982։
Գ. Շրումպֆ, Ուսումնասիրութիւն հայ լեզուի եւ մատենագրութեան յարեւմուտս (ժդ-ժթ դար, թրգմ. և լրց. Գ. Զարբհանալյանի), Վենետիկ, 1895։
Գ. Ջահուկյան, Քերականական և ուղղագրական աշխատությունները հին և միջնադարյան Հայաստանում (V-XV դարեր), Երևան, 1954։
Գ. Ջահուկյան, Գրաբարի քերականության պատմություն, Երևան, 1974։
Գ. Ջահուկյան, Պատմահամեմատական լեզվաբանության զարգացման ժամանակից շրջանը և հայագիտությունը («Հայոց լեզվի համեմատական քերականության հարցեր» ժողովածուում, Երևան, 1979)։
Բ. Վերդյան, Վ. Քոսյան, Սովետահայ լեզվաբանությունը 40 տարում, ՊԲՀ, 1960, N 4։
Հ. Պետրոսյան, Հայերենագիտական բառարան, Երևան, 1987։
Կարգալոզի

Կարգալոզի (ռուս.՝ Каргалозы), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ոչ մեկի հող

«Ոչ մեկի հող», տարածք է, որը չի պատկանում հակամարտող կողմերից որևէ մեկին, ովքեր այն չեն զավթում՝ վախի կամ անվստահության պատճառով։ Այս տերմինը ծագել է վիճելի տարածքի բնութագրման անհրաժեշտությունից կամ էլ մերժված ամայի տարածքից ֆեոդալական կալվածքների միջև։ Արդի ժամանակներում այն ասոցացնում են Առաջին համաշխարհային պատերազմի հետ, որպեսզի նկարագրեն երկու թշնամի համակարգերի խրամատների միջև ընկած տարածքը, որը ոչ մի կողմը չի ցանկանում հատել հակառակորդի կողմից հարձակման չենթարկվելու համար։


=== Ծագում ===
Ըստ Ալասդեյր Փինքերթոնի, ով Լոնդոնի Հոլոուեյ արքայական համալսարանի Մարդկության աշխարհագրության մասնագետ է, այս տերմինն առաջին անգամ օգտագործել է Դոմսդի Բուքը՝ 11-րդ դարում, որպեսզի նկարագրեր Լոնդոն քաղաքի պատերից դուրս գտնվող հողակտորները ։ Անցյալում «Ոչ մեկի հող» բնութագրում էին տալիս եկեղեցու ծխական ենթակայությունից և տարբեր ֆեոդալական կալվածքների տիրապետությունից դուրս գտնվող տարածքներին ։


=== Առաջին համաշխարհային պատերազմ ===

Բրիտանիայի բանակն այս տերմինը շատ չօգտագործեց, երբ Կանոնավոր բանակը մտավ Ֆրանսիա 1914 թվականի օգոստոսին՝ Մեծ պատերազմի բռնկումից հետո ։ Այս տերմինը սկսեցին ավելի հաճախ օգտագործել պատերազմի սկզբից ի վեր, որպեսզի բնութագրեին խրամատների միջև ընկած տարածքը ։ Ռազմական ենթատեքստում այն առաջին անգամ օգտագործեց մի զինվոր և պատմաբան՝ Էրնեսթ Սուինթոնն՝ իր «Տեսակետ» պատմվածքում։ Վերջինս այն օգտագործեց Արևմտյան ճակատի համար՝ հատուկ ընդգծելով 1914 թվականի Ծովի մրցավազքը։ 1914 թվականի անգլո-գերմանական Սուրբծննդյան զինադադարը նպաստեց այս տերմինի համընդհանուր կիրառմանը և այսպիսով այն ավելի հաճախ հանդիպեցին պաշտոնական հաղորդագրություններում, զլմ-ների հաշվետվություններում, ինչպես նաև Բրիտանիայի արշավախմբային ուժի անդամների ներանձնային նամակագրություններում։ Առաջին համաշխարհային պատերազմի ընթացքում «Ոչ մեկի հող»-ի երկարությունը կազմում էր 10 յարդ (մոտավորապես 915 սմ.) :


=== Սառը պատերազմ ===
Սառը պատերազմի ընթացքում «Ոչ մեկի հող»-ի օրինակ է եղել Երկաթե վարագույրին մոտ տարածքը, որը պաշտոնապես պատկանում էր Արևելյան բլոկի երկրներին, բայց ողջ Երկաթե վարագույրի երկայնքով կային չբնակեցված ամայի տարածքներ մի քանի հարյուր մետր լայնությամբ, որոնք ներառում էին դիտաշտարակներ, ականապատված տարածքներ, չպայթած ռումբեր և այլ նմանատիպ մնացորդներ։ 


=== Իսրայել-Հորդանան ===
1949 թվականին Իսրայելի և Հորդանանի միջև ստորագրված զինադադարի համաձայնագրերը կյանքի կոչվեցին շնորհիվ ՄԱԿ-ի 1949 թվականի ապրիլի 3-ի միջնորդության։ Զինադադարի գծերը հստակեցվել են 1948 թվականի նոյեմբերին, որոնց միջև ընկած տարածքը բնութագրեցին «Ոչ մեկի հող» ։ Նմանատիպ տարածքներ գոյություն են ունեցել Երուսաղեմում՝ Երուսաղեմի պատերի արևմտյան ու հարավային հատվածների և Մուսրարայի միջև ։ Բացի այդ, Լաթրունի հյուսիսի ու հարավի տարածքից մի հատված ևս հայտնի էր «Ոչ մեկի հող» անվամբ, որովհետև 1948-67 թվականների ընթացքում այն չէր հսկվում ոչ Իսրայելի և ոչ էլ Հորդանանի կողմից ։


== Ծանոթագրություններ ==
Սլոբոդկա (գյուղ, Գլինկովսկի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ռուս.՝ Слободка), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեդոսովո (գյուղ, Տյոմկինսկի շրջան)

Անվան այլ կիրառումների համար տե՛ս՝ ՖեդոսովոՖեդոսովո (ռուս.՝ Федосово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3713) Պիետերս

(3713) Պիետերս (անգլ.՝ Pieters), աստերոիդ աստերոիդների հիմնական գոտում։ Հայտնաբերվել է 1985 թվականի մարտի 22-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,020474 ա. մ., առավելագույնը մոտենում է 2,7172 ա. մ. հեռավորության վրա և հեռանում 3,3238 ա. մ.։ Արեգակի շուրջ մեկ ամբողջական պտույտ է կատարում 1917,39 երկրային օրվա ընթացքում, իր ուղեծրով շարժվելով միջինում 0,187755 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3713) Պիետերս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների դաս A

Աստերոիդների դաս A, դա համեմատաբար հազվագյուտ աստերոիդների դաս է, որը գտնվում է աստերոիդների գոտու ներքին մասերում (2005 թվականից հայտնաբերված են ընդամենը 17 այս դասի աստերոիդներ)։
Այս մարմինների ինֆրակարմիֆ սպեկտրները 0,7 և 1,05 մկմ ալիքի երկարության ժամանակ ցույց են տալիս, որ նրանք հարուստ են այնպիսի միներալներով, ինչպես օլվինն է։ Օլվինի հայտնաբերումը աստերոիդներում չափազանց կարևոր նշանակություն ունի։ Օլվինը ձևավորվում է մագմայի շերտավորման (դիֆֆերենցիացիա) ժամանակ։ Դա նշանակում է, որ աստերոիդը անցյալում ենթարկվել է բարձր ջերմաստիճանների ազդեցության, այսինքն եղել է մասնակիորեն կամ ամբողջապես հալված վիճակում։ Այս աստերոիդները ունեն կարմրավուն գույն սպեկտրի տեսանելի հատվածում։
Այս մարմինների դասը ունի 0,13 և 0,35 ալբեդո։
Այս տիպի աստերոիդների օրինակներ են (246) Ասպորինան (տրամագիծը 70 կմ) և (446) Էտերնիտաս (տրամագիծը 52 կմ)։


== Տես նաև ==
Աստերոիդների ընտանիքներ
Աստերոիդների արդյունաբերական օգտագործում
Աստերոիդների սպեկտրալ դասեր
Աստերոիդների ցանկ
Աստերոիդների գոտի


== Արտաքին հղումներ ==
Աստերոիդների տեսակներ Archived 2012-06-23 at the Wayback Machine.
Տեխնիկական հաշվետվություն A դասի աստերոիդների մասին
Ռուսական նավթային ընկերություն

Ռուսական նավթային ընկերություն (ռուս.՝ Русское нефтяное общество) կամ «РуНО»` 19-րդ դարի վերջում Ռուսական կայսրությունում գործող նավթարդյունահանող ու վերամշակող խոշոր կազմակերպություն։
Կազմակերպությունը հիմնել է Գևորգ Մարտինի Լիանոսյանը 1896 թ-ին Սանկտ-Պետերբուրգում։ Այն զբաղվում էր Բաքվում Լիանոսյանների նավթային հորերի նավթի արտադրությամբ, վերամշակմամբ ու արտահանմամբ ռուսական ու եվրոպական շուկա։ Կազմակերպությունը ձեռք է բերում նաև կերոսինի գործարան Բաքվում։ 1903 թ-ին կազմակերպության կապիտալիզացիան կազմում էր 3 408 750 ռուբլի` հանդիսանալով Բաքվի խոշոր կազմակերպություններից մեկը։


== Հղումներ ==
Իսկական կոբրաներ

Իսկական կոբրան, կամ կոբրան, կամ ակնոցավոր օձերը (լատ. Naja), թունավոր օձերի ցեղ է  ասպիդների ընտանիքից։ Սրանք առավել հայտնի  և տարածված օձերն են, որոնք կոչվում են «կոբրաներ», չնայած կան մի քանի այլ ցեղեր, որոնց ներկայացուցիչները կոչվում են նույն «Կոբրա սովորական անունով»։ Naja ցեղը, ըստ տարբեր դասակարգումների, ներառում է մոտ 97 տեսակ։ Հանդիպում են Աֆրիկայում, Մերձավոր Արևելքում, Հարավարևելյան Ասիայում և Ինդոնեզիայում։ Կոբրան առավել ակտիվ է ապրիլի կեսերից մինչև հունիս և սեպտեմբերից մինչև նոյեմբերի կեսերը։ Հուլիսին էգը դնում է 9-19 ձու, որոնցից օգոստոսի վերջին — սեպտեմբերի սկզբին հայտնվում են ձագերը։ Կոբրաները սնվում են կրծողներով, երկկենցաղներով, թռչուններով, բայց, ինչպես մյուս ասպիդները, ուտում են  նաև օձեր, այդ թվում՝ թունավոր։
Թիկնոցը բոլոր կոբրաների տարբերակիչ նշանն է։ Մարմնի այն մասը, որի մեջ կողերը հատուկ մկանների միջոցով բաժանվում են՝ կտրուկ փոխելով ձևը, կոչվում է թիկնոց։ Հանգիստ վիճակում կոբրան գրեթե ոչնչով չի տարբերվում շատ այլ օձերից։
Կոբրան անկասկած վտանգ է ներկայացնում մարդկանց և կենդանիների համար, բայց, ի տարբերություն իժ օձերի, նա միշտ նախազգուշացնում է իր ներկայության մասին։ Միայն անմիջական սպառնալիքի դեպքում կոբրան մի քանի կայծակնային հարձակումներ է կատարում թշնամու ուղղությամբ, որոնցից մեկը, որպես կանոն, ավարտվում է նպատակային խայթոցով։ Ընդ որում, ի տարբերություն իժերի, կոբրաները ակնթարթային կծում չեն անում, այլ ասես «ծամում են»՝ ծնոտները մի քանի անգամ շարժելով՝ զոհին բաց թողնելուց առաջ։ Որոշ տեսակներ (թքող կոբրան), պաշտպանվելու նպատակով կարող են թույն կրակել թշնամու աչքերին։


== Դասակարգում ==
ԴՆԹ-ի  քննությումբ պայմանավորված տարբերում են 28 տեսակ, որոնք պատկանում են 4 ենթացեղերի։

Naja atra
Միաթույն կոբրա (Naja kaouthia)
Naja mandalayensis
Հնդկական կոբրա (Naja naja)
միջինասիական կոբրա (Naja oxiana)
Ֆիլիպինյան կոբրա (Naja philippinensis)
Naja sagittifera
Naja samarensis
Սիամական կոբրա (Naja siamensis)
Թքող հնդկական կոբրա (Naja sputatrix)
Naja sumatrana
Naja savannula Broadley, Trape, Chirio & Wüster, 2018
Uraeus
Անգոլական կոբրա (Naja anchietae)Naja annulifera
Naja arabica
Naja senegalensis
Եգիպտական կոբրա(Naja haje)
Naja nivea
(Naja annulata)
Ջրային կոբրա Քրիստի (Naja christyi)
Սև-սպիտակ կոբրա (Naja melanoleuca)
Naja multifasciata
Afronaja
Большая коричневая плюющаяся кобра (Naja ashei)
Naja katiensis
Мозамбикская кобра (Naja mossambica)
Naja nigricincta
Черношеяя кобра (Naja nigricollis)
Naja nubiae
Naja pallida
Incertae sedis:
† Naja antiqua
† Naja iberica
† Naja robusta


== Ծանոթագրություններ ==


== Արտաքին հղումներ ==
Search results
Օլտա Ջաչկա

Օլտա Ջաչկա (ալբաներեն՝ Olta Xhaçka, դեկտեմբերի 25, 1979(1979-12-25), Տիրանա, Ալբանիա), Սոցիալիստական կուսակցությունը ներկայացնող ալբանական քաղաքական գործիչ։ Խորհրդարանի պատգամավոր 2009 թվականից, 2017 թվականի մարտ-հունիս ամիսներին եղել է սոցիալական ապահովության և երիտասարդության նախարար, 2017 թվականի սեպտեմբերի 11-ից՝ Ալբանիայի պաշտպանության նախարար։


== Կենսագրություն ==
Օլտա Ջաչկան ստացել է քաղաքագիտության և միջազգային հարաբերությունների բակալավրի կոչում Ամերիկայի Քլարկի համալսարանից։ Ջաչկան ակտիվորեն մասնակցել է քաղաքացիական հասարակության կյանքին մարդու իրավունքների ոլորտում, ինչպես նաև երեք տարի դասավանդել է քաղաքագիտություն Նյու Յորքի Տիրանայի մասնավոր համալսարանում։


=== Քաղաքական գործունեություն ===
2009 թվականից նա հանդիսանում է սոցիալիստական խորհրդարանական խմբակցության անդամ, սկզբում ՝ երկու գումարումների ընթացքում եղել է Կորկայի տարածաշրջանի ներկայացուցիչ։ Ջաչկան Ալբանիայի Սոցիալիստական կուսակցության վարչության անդամ է, իսկ 2010 թվականից ղեկավարում է կանանց ֆորումը։ 2015 թվականից մինչև 2017 թվականը, երբ նա պաշտոնավարում էր Ալբանիայի կառավարության կազմում, միաժամանակ ղեկավարում է նաև Քեմալ Ստաֆի հիմնադրամը։ Որպես գենդերային հավասարության բնագավառի իրավապաշտպան և Սոցիալիստական կուսակցության կանանց ֆորումի գործող նախագահ, Ջաչկան 2014 թվականից անչափահասների, գենդերային հավասարության և ընտանեկան բռնության հարցերով խորհրդարանական ենթահանձնաժողովի նախագահն է։ Նա նաև աշխատանքի, սոցիալական հարցերի և առողջության և արտաքին հարաբերությունների հանձնաժողովի անդամ է։
2017 թվականի մարտին նա նշանակվեց սոցիալական ապահովության և երիտասարդության նախարար։ Նա այդ դերակատարման մեջ անցկացրեց ընդամենը մի քանի ամիս, քանի որ 2017 թվականի օգոստոսին նախարարությունը լուծարվեց և միացվեց այլ նախարարությունների հետ։


=== Պաշտպանության նախարար ===
2017 թվականի հունիսին նա վերընտրվեց խորհրդարանում, այս անգամ ՝ Տիրանայից։ Իր ընտրատարածքում գրանցվեց Սոցիալիստական կուսակցությանը տրված ձայների ամենամեծ աճը մայրաքաղաքում։
2017 թվականի սեպտեմբերին նա Ռամայի երկրորդ կառավարությունում ստանձնեց Պաշտպանության նախարարի պաշտոնը, այդ պաշտոնում դառնալով երկրորդ կինը՝ Միմի Կոդհելիից հետո։
2018 թվականի ապրիլին այցելեց Միացյալ Նահանգներ և Պենտագոնում հանդիպեց Պաշտպանության նախարար Ջեյմս Մետտիսին։


== Անձնական կյանք ==
Օլտա Ջաչկան ամուսնացած է Արտան Գաչիի հետ, որը նախկինում եղել է սոցիալիստ պատգամավոր։ Նրանք ունեն մեկ դուստր՝ Խանան։


== Ծանոթագրություններ ==
Միսիմա

Միսիմա (ճապ.՝ 三島市 Միսիմա-սի), քաղաք Ճապոնիայի Սիձուոկա պրեֆեկտուրայի արևելյան մասում։ Ընկած է Հոնսյու կղզու Թյուբու տարածաշրջանում՝ Ֆուձիյամա սարի ստորոտին։ Սահմանակից է Նումաձու, Սուսոնո քաղաքներին և Կանամի, Սիմիձու, Նագաիձումի, Հակոնե ավաններին։ Զբաղեցնում է 62,02 քառակուսի կիլոմետր տարածք։


== Ժողովրդագրություն ==
Ճապոնիայում անցկացված մարդահամարների տվյալների համաձայն՝ Միսիմայի բնակչության թվաքանակը վերջին 25 տարիներին մնացել է կայուն, էական փոփոխությունների չի ենթարկվել։ Այդ ցուցանիշը կազմել է 109.803, իսկ տնային տնտեսությունների թիվը՝ եղել է 49.323։ Բնակչության միջին խտությունը՝ 1800 մարդ/կմ²։


== Կլիմա ==
Միսիման ունի խոնավ մերձարևադարձային կլիմա (Köppen climate classification-ի դասակարգմամբ՝ Cfa), շոգ ամառներով ու ցուրտ ձմեռներով։ Տեղումների քանակն զգալի է ողջ տարվա ընթացքում, իսկ հունիսից մինչև սեպտեմբերը ներառյալ՝ առավել ևս։ Տարեկան միջին ջերմաստիճանը՝ 16.3 C։ Տեղումերի տարեկան միջին քանակը՝ 1868.2 մմ (ընդ որում՝ ամենախոնավ ամիսը սեպտեմբերն է)։ Ամենաշոգ ամիսը օգոստոսն է, որի միջին ջերմաստիճանը կազմում է 27.3 C, ամենացուրտը՝ հունվարը - 5.9 C։


== Տնտեսություն ==
Միսիման Սիձուոկա պրեֆեկտուրայի արդյունաբերական կարևոր կենտրոններից է։ Երկաթգծերի նորոգման խոշոր գործարանից զատ՝ այստեղ գործում են հետևյալ ընկերությունների ձեռնարկություններ

Toray
DMW Corporation
Toshiba TEC Corporation
Yokohama Rubber Company
CFS Corporation (HAC Drugstores)
Izuhakone Railway Company Ltd


== Խորհրդանիշեր ==
Քաղաքի խորհրդանշական ծառը համարվում է գինկգոն, ծաղիկը՝ սակուրայինը, թռչունը՝ սովորական ծղնին (ալկիոնը)։


== Կրթություն ==
Միսիմայում բարձրագույն ու միջին մասնագիտական մի շարք հաստատությունների կողքին գործում է Ճապոնիայի ամենամեծ համալսարանի միջազգային հարաբերությունների քոլեջը, որի ուսանողները ապրում են այս քաղաքում, խորանում ճապոնական մշակույթի ուսումնասիրության մեջ։


== Քույր քաղաքներ ==
 ԱՄՆ Փասադենա, Կալիֆոռնիա, 1957 թ. հուլիսի 24-ից
 Նոր Զելանդիա, Նյու Պլիմուտ since 29 April 1991
 Չինաստան, Լիշույ, 1997 թ. մայիսի 12-ից


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը(ճապոներեն)
Գիպս

Գիպս կամ Գիպսաքար, միներալ, կալցիումի սուլֆատի բյուրեղահիդրատ՝ CaSO4•2H2O։


== Բաղադրություն ==
Մաքուր վիճակում պարունակում է 32,56% CaO, 46,56% SO3 և 20,95% H2O։


== Բաղադրություն ==
Մաքուր վիճակում պարունակում է 32,56% CaO, 46,56% SO3 և 20,95% H2O։


== Բաղադրություն ==
Մաքուր վիճակում պարունակում է 32,56% CaO, 46,56% SO3 և 20,95% H2O։


== Հատկանիշներ ==
Բյուրեղագիտական համակարգը մոնոկլինային է։ Առաջացնում է հոծ հատիկային (ալեբաստր) զանգվածներ, թիթեղաձև և սյունաձև թելային բյուրեղներ, հաճախ «ծիծեռնակի պոչ» կոչվող կրկնաբյուրեղը։ Մաքուր գիպսը անգույն և թափանցիկ է, խառնուրդների առկայությամբ՝ սպիտակ, դեղին, վարդագույն։ Կարծրությունը՝ 1,5։ Խտությունը՝ 2300 կգ/մ3։


== Տարածվածություն ==

Անջատվում է սուլֆատային աղերով հարուստ ջրային լուծույթներից՝ ծովալճակներում և աղի լճերում։ Աղիության մեծացման դեպքում սկսում է անջատվել անհիդրիդ, ապա աղեր։ Լայնորեն տարածված է նստվածքներում։ Գիպսը համարվում է տիպիկ նստվածքային հանքանյութ։


== Կիրառություն ==
Սելենիտը օգտագործում են ոչ թանկարժեք ոսկերչական իրերում։ Տաքացած գիպսը օգտագործում են որպես կապող նյութ՝ շինարարության և բժշկության մեջ։ Գիպսի դեղնավուն տեսակները համարվում են լավ շինանյութ։ 2005 թ. աշխարհում արտադրվել է գիպսի 110 մլն. տոննա։ Գիպսի համաշխարհային արտադրության 43%-ը բաժին է ընկնում ԱՄՆ-ին, Իրանին, Կանադային և Իսպանիային։


== Թափոններ ==
Աշխարհում բացակայում են տեխնոլոգիաները, որոնք թույլ կտային էֆեկտիվ վերամշակել նման արտադրությունների թափոնները։ Արտադրության 1 տարվա կտրվածքով կուտակվում է 20 մլն. տոննա ֆոսֆո-գիպաս։ Դա հանգիստ չի տալիս բնապահպաններին, քանի որ առաջին հայացքից սպիտակ և մաքուր թվացող գիպսի փոշին տեղումների ազդեցության տակ շատ ուժեղ հանքայնացնում է շրջակա հողը, հասնելով գրունտային ջրերին և ավելացու մտցնելով նրանց կազմում։ Ֆոսֆո-գիպսի յուրացման խնդիրների լուծման համար, կամ ավելի լավ նրա օգտակար կիրառությունը ժողովրդական տնտեսության մեջ, ստեղծվեց հատուկ աշխատանքային խումբ՝ թափոնների վերամշակման հարցերի հետ կապված, որի կազմի մեջ մտան Բելառուսի բնապահպանության, առողջապահության նախարարության ներկայացուցիչները։
Վերջին հաշվով դեռևս ոչ մի երկիր էֆեկտիվ միջոց չի կիրառել նման թափոնների վերամշակման հարցում։ Հիմնականում ֆոսֆո-գիպսը պահեստավորում են բաց երկնքի տակ կամ լցնում են ծով և օվկիանոս։ Հիմնականում ֆոսֆո-գիպսը օգտագործում են ցեմենտի արտադրության մեջ։


== Տես նաև ==
Ալեբաստր
Կրիվչիկ

Կրիվչիկ (ուկրաիներեն՝ Кривчик), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Կրիվչիկ գյուղում բնակվում էր 609 մարդ։ Բնակավայրը զբաղեցնում է 2935 կմ² տարածք։ Բնակչության խտությունը կազմում էր 207,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարձունքային հիվանդություն

Բարձունքային հիվանդություն, հիվանդագին վիճակ, առաջանում է բարձրությունների վրա (3000 մ–ից բարձր), երբ ներշնչվող օդում նվազում է թթվածնի մասնակի (պարցիալ) ճնշումը։


== Նկարագրություն ==
Բարձունքային հիվանդությունը սկիզբ է առնում առանձին օրգանների, համակարգերի, առաջին հերթին կենտրոնական նյարդային համակարգի բջիջների գործունեության խախտման ժամանակ, որն առաջանում է թթվածնային քաղցի՝ թերթթվածնարյունության՝ հիպօքսիայի պատճառով։ Մինչև 3000 մ բարձրության վրա օրգանիզմում թթվածնային անբավարարությունը փոխհատուցվում է թոքային գազափոխանակության ուժեղացմամբ (շնչառության հաճախացում և խորացում), էրիթրոցիտների, հեմոգլոբինի քանակության մեծացմամբ և արյան հոսքի արագացմամբ։ Ծովի մակերևույթից 3–4 կմ–ից ավելի բարձրության վրա հիպօքսիան խորանում է։ Շրջապատող օդում թթածնի անբավարարությունը թոքերում առաջացնում է թթվածնի մասնակի ճնշման զգալի անկում և նվազեցնում զարկերակային արյան թթվածնային հագեցածությունը։ Բարձունքային հիվանդության բնորոշ ախտանիշներն են՝ հևոց, սրտխփոց, գլխապտույտ, աղմուկ ականջներում, գլխացավ, սրտխառնոց, մկանային թուլություն, քրտնարտադրություն, աշխատունակության անկում, քնկոտություն, տեսողության վատացում ևն։ Ախտանշանների զարգացումը կրում է փուլային բնույթ և կախված է բարձրանալու արագությունից և օրգանիզմի մարզվածության աստիճանից։ 6–8 կմ բարձրության վրա հիվանդագին ախտանիշները դառնում են խիստ վտանգավոր։ Ծովի մակերևույթից 8,5–9 կմ այն սահմանն է, որից ավելի մարդն առանց թթվածնային հարմարանքների ի վիճակի չէ բարձրանալ։ Բուժումը՝ բարձրությունից իջեցում, սրտային դեղամիջոցներ, մուգ թեյ կամ սուրճ, ծանր դեպքերում՝ թթվածնի ներշնչում։ Կանխարգելումը՝ բարձրություններ բարձրանալիս, հատուկ սարքերի օգնությամբ թթվածնի ներշնչում։ Բարձունքային հիվանդության տարատեսակներից է լեռնային հիվանդությունը, որի առաջացմանը նպաստում են ոչ միայն թթվածնի անբավարարությունը, այլև ֆիզիկական հոգնածությունը, սառեցումը, ուլտրամանուշակագույն ճառագայթումը և այլն։ Բարձունքային կլիմայավարժեցումը թուլացնում է ախտանշանները։
Գոձիլա (ֆիլմ, 1998)

«Գոձիլա» (անգլ.՝ Godzilla), ռեժիսոր Ռոլանդ Էմերիխի ֆիլմերից, որի գլխավոր դերերը մարմնավորում են Մեթյու Բրոդերիկը, Ժան Ռենոն, Մարիա Փիթիլոն, Հենք Ազարիան, Քևին Դանը, Մայքլ Լերները, Գարի Շիրերը, Արաբելա Ֆիլդը, Վիքի Լյուիսը, Դագ Սևանտը։


== Սյուժե ==
Խաղաղ օվկիանոսյան ջունգլիներից Նյու Յորքի վրա է եկել մի սարսափելի աղետ։ Զարմացած բնակիչների աչքերի առաջ փլուզվում են երկնաքերները, շուռ են գալիս ավտոբուսները, գետնի տակ են անցնում ամբողջ թաղամասեր։ Բայց դա ո'չ մրրիկ է և ո'չ էլ երկրաշարժ, այլ Գոձիլան է՝ աշխարհի մեջ երբևէ եղած ամենասարսափլի գազանը։ Նրա համար մարդիկ մրջյուններ են, տները՝ լուցկու տուփեր, ուղղաթիռները՝ համառ ճպուռներ։ Մեգապոլիսին սպառնում է բացարձակ ոչնչացում։ Տեխնկայի վերջին խոսքով հագեցած զորքը անզոր է դիմակայելու հսկա մողեսին։ Ամենաքաջարիները որոշում են պարզել, թե ինչն է Գոչիլային Նյու Յորք բերել։ Թերևս դրանից հետո հնարավոր կլինի փրկել քաղաքը։


== Դերերում ==


== Ծանոթագրություններ ==
Բերդաձորի կամուրջ

Անվան այլ կիրառումների համար տե՛ս՝ Բերդաձոր (այլ կիրառումներ)Բերդաձորի կամուրջ, կամուրջ Դեբեդի վրա, հավանաբար Բերդաձոր գյուղի մոտ։ Կառուցվել է 13-րդ դարի վերջում, Հովհաննես քահանայի և նրա երեք եղբայրների կողմից։


== Ծանոթագրություններ ==
Օնիշկովսկի գյուղական խորհուրդ (Օրժիցկի շրջան)

Օնիշկովսկի գյուղական խորհուրդ  (ուկրաիներեն՝ Онішківська сільська рада), Ուկրաինայի Պոլտավայի մարզի Օրժիցկի շրջանում։
2001 թվականի տվյալներով Օնիշկովսկի գյուղական խորհրդում բնակվում էր 927 մարդ։ Բնակավայրը զբաղեցնում է 37,23 կմ² տարածք։ Բնակչության խտությունը կազմում էր 24,90 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Թարքի

Թարքի, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սյուրովայ (գյուղ, Ուվինսկի շրջան)

Սյուրովայ (ռուս.՝ Сюровай), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 289 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լինոլեում

Լինոլեում (լատ.՝ linum - կտավ և լատ.՝ oleum - յուղ), հատակապատման պոլիմերային փաթթոցային նյութ։


== Տեսակներ ==
Կախված կապակցանյութից, լինում է պոլիվինիլքլորիդային (առանց հենքի և գործվածքային հենքով), ռետինե (ռելին), նիտրոթաղանթանյութային (նիտրոլինոլեում), գլիֆտալային։


== Կիրառում ==
Բացի հիմնական կապակցանյութից լինոլեումի արտադրության համար օգտագործվում են զանազան լցանյութեր՝ տալկ, բարիտ, կաոլին, կավիճ, ասբեստ, փայտի ալյուր են։ Լինոլեում թողարկվում է թոփերով՝ երկարությունը՝ 6-20 մ, լայնությունը՝ մինչև 2 մ, հաստությունը՝ 1,5-4 մմ լինոլեում կպցնում են հատուկ մածիկներով և սոսինձներով։ Լինոլեումը կիրառվում է կերպարվեստում։ Երևանի «Պոլիպլաստ» գործարանում արտադրվում է պոլիվինիլքլորիդային լինոլեում։


== Տես նաև ==
Լինոփորագրություն
Imagine (երգ, Արիանա Գրանդե)

«Imagine» (անգլ. թարգմանաբար՝ «Պատեկրացրու»), ամերիկացի երգչուհի Արիանա Գրանդեի երգը, որը թողարկվել է նրա հինգրերորդ ստուդիական Thank U, Next ալբոմում։ Երգի ստեղծման մեջ մասնակցություն են ունեցել Արիանա Գրանդեն, Էնդրյու Ուոնսելը, Ջամիլ Ռոբերտսը, Նաթան Փերեսը և Փրիսցիլլա Ռենեն, իսկ պրոդյուսերները եղել են Փոփ Վանսելը և Նաթան Փերեսը։ Պրեմիերան կայացել է 2018 թվականի դեկտեմբերի 14-ին։ Ինչպես նախորդ երգում, այնպես էլ այս երգում՝ Գրանդեն խոսում է անձնական հարաբերությունների մասին։


== Նախապատմություն և թողարկում ==
Դեկտեմբերի 11-ին՝ Արիանան երգի համացանցում հայտնվելու համար հետհաշվարկ է հրապարակել իր ինստագրամյան կայքէջում, մեկ օր անց հրապարակել է երգի թիզերն արդեն, Twitter-ում նա հրապարակել է երգի վերնագիրը՝ չինական հիերոգլիֆներով։ Դեկտեմբերի 14-ին կայացել է երգի պրեմիերան, նաև հրապարակվել է տեքստային տեսահոլովակը։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Տուլոկսա

Տուլոկսա (ռուս.՝ Тулокса), գետ Ռուսաստանում, հոսում է Կարելական ինքնավար հանրապետությունում։ Թափվում է Լադոժսկի լիճ։ Գետի երկարությունը 77 կմ է, ավազանի տարածքը 900 կմ2։

Գետաբերանից 27 կմ հեռավորության վրա, աջ ափին թափվում է գետ՝ Յուլիեգի։
Գետաբերանից 7 կմ հեռավորության վրա, ձախ ափին թափվում է գետ՝ Սյանդեբկա։
Գետաբերանից 27 կմ հեռավորության վրա, աջ ափին թափվում է գետ՝ Լապպոյա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011648
Հիդրոլոգիական ուսումնասիրությունների կոդը - 102001164
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ադալոյան

Ադալոյան, հայկական ազգանուն։


== Ազգանունը կրողներ ==


== Ծանոթագրություններ ==
Էնյա

Անվան այլ կիրառումների համար տե՛ս՝ Էնյա (այլ կիրառումներ)Էնյա  (իտալերեն՝ Egna, գերմ.՝ Neumarkt), կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչությունը կազմում է 4724 մարդ, խտությունը կազմում է 200 մարդ/կմ²։ Տարածքը գրավում է 24 կմ²։ Էլեկտրոնային փոստ՝ 39044, հեռախոսային կոդ՝ 0471։


== Ժողովրդագրություն ==


== Արտաքին հղումներ ==
Պաշտոնական կայք (իտալ.)
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Կիրինոպոլիս

Կիրինոպոլիս (պորտ.՝ Quirinópolis), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Կիրինոպոլիսի գավառի մեջ։ Բնակչությունը կազմում է 38165 մարդ, ըստ 2006 թվականի տվյալների։ Տարածքը կազմում է 3780,173 կմ2։ Բնակչության խտությունը՝ 10,1 մարդ/կմ²։


== Վիճակագրություն ==
Համախառն ներքին արդյունքը կազմել է 269 338 808,00 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արդյունքը մեկ շնչի հաշվով 2003 թվականին կազմել է 7 200,23 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային ներուժի զարգացման ինդեքսը 2000 թվականին կազմել է 0,780
Երվանդ Տեր-Անդրեասյան

Երվանդ Տեր-Անդրեասյան (9(22)․11․1865, Պարտիզակ –26․4․1945, Լիոն), հայ բանասեր, հրապարակագիր, թարգմանիչ, խմբագիր։


== Կենսագրություն ==
Կրթություն է ստացել ծննդավայրում։ 1882 թվականից եղել է ուսուցիչ։ Աշխատակցել է «Ընտանիք», «Երկրագունտ» պարբերականներին (1883-1888)։ 1895 թվականից, ուսուցչությանը զուգընթաց, որպես խմբագրապետ, հաջորդաբար աշխատել է «Արևելք», «Բյուզանդիոն», «Մանզումեի էֆքիար» օրաթերթերում։ Հանդես է եկել միջազգային քաղաքականության, ազգային-մշակութային կյանքի, գրական-բանասիրական հարցերի վերաբերյալ հոդվածներով։ Որոշակի ավանդ ունի արևմտահայ գրական լեզվի մշակման գործում․ հիշատակելի են «Ծաղկաքաղ» (1889 թ) հայ գրականության դասագիրքը և «Քերականական զրույցներ»-ը։ 1919-1920 թվականներին Կ․ Պոլսում հրատարակել է «Նոր կյանք» օրաթերթը, տպագրել Մեծ եղեռնից փրկվածների վկայությունները։ 1922 թվականից ապրել է Բուլղարիայում, ապա՝ Ֆրանսիայում։ Երվանդ Տեր-Անդրեասյանը աշխարհաբարի է վերածել հայ շարականները («Շարականք հայ Ս․ եկեղեցւոյ», հատոր 1-2, 1902-1904), թարգմանել է շատ գրքեր, այդ թվում՝ Ֆ. Վերֆելի «Մուսա լերան քառասուն օրերը» (հատոր 1-2, 1935 թ) և շվեյցարացի գրող, բանասեր, հոգևորական Կ․ Բրեֆինի «Քրիստոս Ինքնակալ» պատմավեպը, որն ինքը Երվանդ Տեր-Անդրեասյանը ենթավերնագրել է «Առյուծարքայն Հայոց Տրդատես» (1967)։ Գործածել է նաև Ետան, Տարազ, Ահուրամազդա ծածկանունները։


== Գրականություն ==
Արծաթագիրք Երվանդ Տեր–Անդրեասյանի, վկայություններ հայ գրողներու և մտավորականներու կողմե, Փարիզ, [1944]
Սան Մարինոյի բազիլիկ

Սան Մարինոյի բազիլիկ, Սան Մարինո քաղաքի գլխավոր տաճար։ Նվիրված է քաղաքի և նահանգի հովանավոր սուրբ Մարինոյին։ Բազիլիկը կառուցված է նեոկլասիկական ոճով՝ ութ կորնթոսյան  սյուներով։ Հիմքում` սյուների վերևում, գրված է. «DIVO MARINO PATRONO ET LIBERTATIS AUCTORI SEN. P.Q.» (լատ.` «Սուրբ Մարինոյին` ազատության հովանավորին։ Սենատ և ժողովուրդ»)։
2008 թվականին Սան Մարինոյի պատմական կենտրոնի հետ միասին այն ընդգրկվել է  ՅՈՒՆԵՍԿՕ-ի Համաշխարհային ժառանգության ցանկում։
Բազիլիկը պատկերված է Սան Մարինոյում թողարկված տասը ցենտանոց մետաղադրամի  վրա։


== Պատմություն ==
Այն վայրում, որտեղ այժմ գտնվում է բազիլիկը, 4-րդ դարից եղել է բապտիստական եկեղեցի` նվիրված Սուրբ Մարինոյին։ Նրա առաջին հիշատակումը թվագրվել է 530 թվականին։ 1113 թվականից այն կոչվել է Սուրբ Մարինոյի եկեղեցի։
1800-ական թվականներին եկեղեցին այնքան էր խարխլվել, որ 1807 թվականին պետք է քանդվեր և սկսվեր բազիլիկի շինարարությունը, որի համար Սան Մարինո էր  հրավիրվել բոլոնիացի ճարտարապետ Աքիլլե Սերան։ 1825 թվականի հուլիսի 24-ին Սան Մարինոյի գլխավոր խորհուրդը որոշել է նոր եկեղեցին հիմնել հնի տեղում։ Շինարարությունը սկսվել է 1826 թվականի հուլիսի 28-ին և շարունակվել մինչև 1838 թվականը։ 1838 թվականի փետրվարի 5-ին եկեղեցին օծվել է եպիսկոպոս Մոնտեֆելտրոյի, Կրիսպինո Ագոստինուչիի և Սան Մարինոյի երկու կապիտան-ռեգենտների ներկայությամբ։ 1926 թվականի հուլիսի 21-ին Հռոմի Պապ Պիոս XI-ը նրան շնորհել է փոքր բազիլիկի կարգավիճակ։ 1982 թվականի օգոստոսի 29-ին բազիլիկ այցելեց Հռոմի Պապ Հովհաննես Պողոս Երկրորդը, որը խոնարհվեց Սուրբ Մարինոյի մասունքներին։


== Կառուցվածք ==
Բազիլիկը բաղկացած է տասնվեց կորնթոսյան սյուներից կազմված երեք նավերից, որոնք կիսաշրջանաձև գտնվում են աբսիդի մեջ։ Գլխավոր խորանի վրա գտնվում է Սուրբ Մարինոյի արձանը` Կանովայի աշակերտ Ադամո Տադոլինիի աշխատանքը։ 1586 թվականին հայտնաբերված սրբի մասունքների մի մասը պահվում է զոհասեղանի տակ։ 1595 թվականին մյուս մասը տեղափոխվել է Դալմաթիա՝ Ռաբ կղզի՝ նրա ծննդավայրը։ Մայր տաճարում տեղակայված է նաև ռեգենտի գահը, որը պատրաստվել է 1600-ական թվականներին։


== Սան Պիետրո եկեղեցի ==
Սան Պիետրո եկեղեցին գտնվում է Սան Մարինոյի բազիլիկի մուտքի մոտ։ Այն կառուցվել է 600 թվականին։ Այստեղ է 1689 թվականին երաժիշտ Անտոնիո Տեդեսկու նվիրած արժեքավոր զոհասեղանը մարմարե դրվագազարդմամբ, որի վերևում գտնվում է Սուրբ Պետրոսի արձանը (հեղինակ՝ Էնրիկո Սարոլդի)։ Այս եկեղեցու գաղտնարանում ժայռի մեջ փորված են երկու որմնախորշեր, որոնք, ենթադրվում է՝ Սան Մարինոյի և Սան Լեոյի մահճակալներն են։ Ներսում գտնվում է Հռոմի Պապ Հովհաննես XXIII-ի հուշարձանը, որը հիմնադրվել է հանրապետության կառավարության կողմից։


== Տոնակատարություններ ==
Բազիլիկի համար նախատեսված են մի շարք պատարագներ։ Դրանց մեջ ներառված են կապիտան-ռեգենտի ընտրությունը և հաստատումը, հանրապետության աշխարհազորի տարեդարձի տոնակատարությունը (մարտի 25), ազգային և կրոնական տոներ նվիրված հանրապետության հիմնադիր և հովանավոր Սան Մարինոյին (սեպտեմբերի 3) և հանրապետության հովանավոր Սուրբ Ագաթային (փետրվարի 5), կրոնական փառատոն՝ ի պատիվ Սուրբ Քրիստոսի մարմնի և արյան։
Բազիլիկը կարող է նաև ծառայել որպես հանրաճանաչ միջոցառումների անցկացման վայր, ինչպիսին է XII աշնանային երաժշտական փառատոնը 2010 թվականին՝ նվիրված Մոցարտի «Ռեքվիեմ»-ին։


== Պատկերասրահ ==

		
		


== Ծանոթագրություններ ==
Թել-Դեհմի

Թել-Դեհմի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Իլիացմինդա

Իլիացմինդա (վրաց.՝ ილიაწმინდა), գյուղ Վրաստանում։ Գտնվում է Կախեթի մարզի Սիղնաղի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 560 մարդ։


== Ծանոթագրություններ ==
Էդուարդ Գրիգորյան (մարզիչ)

Էդուարդ Գրիգորի  Գրիգորյան (ռուս.՝ Эдуард Григорьевич Григорян մայիսի 25, 1929(1929-05-25), Կրասնոդար, Հյուսիսկովկասյան երկրամաս, ՌԽՖՍՀ, ԽՍՀՄ - հունիսի 11, 1988(1988-06-11), Երևան, Հայկական ԽՍՀ, ԽՍՀՄ), ՀԽՍՀ, հայազգի խորհրդային ֆուտբոլիստ, ՀԽՍՀ վաստակավոր մարզիչ, ֆիզիկական կուլտուրայի և սպորտի վաստակավոր գործիչ, Հայաստանի ֆուտբոլի հանրապետական դպրոցի, Երևանի օլիմպիական հերթափոխի պետական մարզական քոլեջի տնօրեն։


== Կենսագրություն ==
Էդուարդ Գրիգորյանը ծնվել է 1925 թվականին Կրասնոդար քաղաքում, հայի ընտանիքում։Նրա ծնվելուց կարճ ժամանակ անց  ծնողները բնակության նպատակով տեղափոխվում են Երևան։


== Ֆուտբոլային կարիերա ==
Էդուարդը վաղ տարիքից զբաղվել է ֆուտբոլով։ Բակում ֆուտբոլ խաղալու ժամանակ նա  իր հասակակիցներից այնքան էր առանձնանում, որ 15 տարեկանում ընդգրկվեց Երևանի «Դինամոյի»  (հետագայում՝ Երևանի «Արարատ»)  կազմում։ «Դինամոյի» կազմում Գրիգորյանը խաղաց 8 տարի՝ 1944-1952 թվականները։ Նրա լավագույն մրցաշրջանը հանդիսանում է 1949 թվականի մրցաշրջանը։ Այդ ժամանակ նա դարձավ «Դինամոյի» 42 խփած գոլից 28-ի հեղինակը։ Նրան այդ ժամանակ կնքեցին հայկական Բոբրով՝ ի պատիվ հանրահայտ ֆուտբոլիստ և հոկեյիստ, ֆուտբոլի ռմբարկու Վսևոլոդ Բոբրովի։


== Մարզչական կարիերա ==
Երևանի  Ֆիզիկական կուլտուրայի ինստիտուտն ավարտելուց հետո Էդուարդը հրաժեշտ է տվել ֆուտբոլին և անցել մարզչական աշխատանքների։ Որպես մարզիչ աշխատանքի է անցել Վորոշիլովի քաղաքային  ֆուտբոլի դպրոցում։ Մի քանի տարի հետո  նա էր ղեկավարում դպրոցի աշխատանքները։ 1960 թվականին Համամիութենական դպրոցականների սպարտակիադայում նրա թիմը ոսկե մեդալ նվաճեց։


== «Արարատ» ==
1968 թվականին Էդուարդ Գրիգորյանն ստանձնեց Երևանի «Արարատի» գլխավոր մարզչի և թիմի պետի պաշտոնը։ Այդ տարիներին թիմում հանդես էին գալիս Լևոն Իշտոյանը, Նազար Պետրոսյանը, Էդուարդ Մարգարովը, Արկադի Անդրեասյանը, Ալյոշա Աբրահամյանը։ Նրա ղեկավարման տարիներին թիմը 1971 թվականին  ԽՍՀՄ- ի առաջնությունում նվաճել է արծաթե մեդալ։


== Կարիերան «Արարատից հետո» ==
1976 թվականին   Էդուարդ Գրիգորյանը նշանակվել է Երևանի օլիմպիական հերթափոխի պետական մարզական քոլեջի տնօրեն։ 1985 թվականին մասնակցել է երիտասարդ թիմերի աշխարհի առաջնության խաղերի  կազմակերպմանը։


== Պարգևներ ==

1965 թվականին Գրիգորյանը ստացել է է ՀԽՍՀ վաստակավոր մարզչի, Ֆիզիկական կուլտուրայի և սպորտի վաստակավոր գործչի կոչումներ։ Պարգևատրվել է «Ժողովուրդների բարեկամության» և  «Պատվո նշան» շքանշաններով։ Նրա անունը տեղ է գտել  ԽՍՀՄ Մինիստրների խորհրդի ֆիզիկական կուլտուրայի և սպորտի  կոմիտեի պատվո գրքում։ Իր ներդրած ավանդի համար Հայաստանի Ֆուտբոլի մասնագիտացված Մանկապատանեկան մարզադպրոց կոչվել է իր անվամբ։ 2005 թվականից դպրոցի տարածքներից մեկում իր մարզումներն է անց կացնում «Բանանց» ֆուտբոլային ակումբը։


== Ծանոթագրություններ ==
Մաքս Ուիթլոք

Մաքս Էնթոնի Ուիթլոկ (անգլ.՝ Max Antony Whitlock, հունվարի 13, 1993(1993-01-13), Հեմել Հեմպսթեդ, Հարթֆորշիր, Անգլիա, Միացյալ Թագավորություն), անգլիացի մարմնամարզիկ, Օլիմպիական խաղերի եռակի չեմպիոն (2016 և 2020), աշխարհի եռակի չեմպիոն, Եվրոպայի եռակի չեմպիոն, Համագործակցության խաղերի քառակի չեմպիոն։ Ուիթլոքը պատմության մեջ առաջին բրիտանացին է, որն  պատմության մեջ առաջին անգամ նվաճել է օլիմպիական ոսկի սպորտային մարմնամարզությունից։ Առավել հաջողությամբ հանդես է գալիս ազատ և այծիկի վրա վարժություններում։ Բրիտանական կայսրության շքանշանի անդամ (MBE, 2016):


== Կենսագրություն ==
Ծնվել է 1993 թվականին Հարթֆորդշիր կոմսության Հեմել Հեմփստիդում։ Մարմնամարզությամբ զբաղվել սկսել է յոթ տարեկանում։ 2010 թվականին արժանացել է Համագործակցության խաղերի երկու արծաթե և մեկ բրոնզե մեդալների։ 2012 թվականին դարձել է Եվրոպայի չեմպիոն և Լոնդոնի Օլիմպիական խաղերի կրկնակի բրոնզե մեդալակիր։ 2013 թվականին նվաճել է Եվրոպայի առաջնության ոսկե, արծաթե և բրոնզե մեդալները և աշխարհի առաջնության արծաթե մեդալներ։ 2014 թվականին դարձել է Համագործակցության խաղերի երեք ոսկե, արծաթե և բրոնզե մեդալակիրներ, աշխարհի առաջնության արծաթե մեդալակիրներ, ինչպես նաև Եվրոպայի առաջնության ոսկե և արծաթե մեդալներ։ 2016 թվականին Ռիո դե Ժանեյրոյում կայացած Օլիմպիական խաղերում նվաճել է բրոնզե մեդալ բազմամարտում, դարձել օլիմպիական կրկնակի չեմպիոն այծիկի վրա և ազատ վարժություններում։
2020 թվականին Մեծ Բրիտանիայի հավաքականի կազմում մասնակցել է  Տոկիոյի Ամառային օլիմպիական խաղերին Ուիթլոքը։ Թիմը զբաղեցրել է չորրորդ տեղը՝ 255,76 արդյունքով։ Ուիթլոքը որոշեց չպաշտպանել ազատ վարժությունների տիտղոսը՝ փոխարենը կենտրոնանալով այծիկի վրա վարժությունների վրա։ Նա այծիկի վրա վարժություններում նվաճել է օլիմպիական ոսկե մեդալ՝ հավաքելով 15,583 միավոր։


== Ծանոթագրություններ ==


== Արտաքին հղումներ ==
Մաքս Ուիթլոկ – օլիմպիական վիճակագրությունը Sports-Reference.com կայքում (անգլ.)
Մաքս Ուիթլոքի էջը FIG կայքում
Սալլիի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Սալլի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 20 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կրասնովո (գյուղ, Վաչսկի շրջան)

Կրասնովո (ռուս.՝ Красново), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոլգայա Պուստոշ (գյուղ, Նովի Սանժարիի շրջան)

Դոլգայա Պուստոշ (ուկրաիներեն՝ Довга Пустош), գյուղ Ուկրաինայի Պոլտավայի մարզի Նովի Սանժարիի շրջանում։ Հիմնադրվել է 1790 թվականին։
2001 թվականի տվյալներով Դոլգայա Պուստոշ գյուղում բնակվում էր 92 մարդ։ Բնակավայրը զբաղեցնում է 0,35 կմ² տարածք։ Բնակչության խտությունը կազմում էր 262,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոխանովկա (այլ կիրառումներ)

Կոխանովկա, կարող է վերաբերել՝

Կոխանովկա - գյուղ, Ուկրաինայի Խարկովի մարզի Կեգիչևի շրջանում
Կոխանովկա - գյուղ, Ուկրաինայի Խմելնիցկիի մարզի Պոլոննոեի շրջանում
Կոխանովկա - գյուղ, Ուկրաինայի Կիրովոգրադի մարզի Զնամենկայի շրջանում
Կոխանովկա - գյուղ, Ուկրաինայի Սումիի մարզի Կոնոտոպի շրջանում
Կոխանովկա - գյուղ, Ուկրաինայի Վիննիցայի մարզի Լիպովեցի շրջանում
Տեղերմենտերե

Տեղերմենտերե, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կարլ Բորաք

Կարլ Բորաք (անգլ.՝ Carl Borack, հուլիսի 12, 1947(1947-07-12), Ռիչմոնդ շրջան, Նյու Յորք, Նյու Յորք, ԱՄՆ), ամերիկացի սուսերամարտիկ։ Մասնակցել է 1972 թվականին Մյունխենում անցկացված ամառային օլիմպիական խաղերին՝ հանդես գալով թե՛ անհատական և թե՛ թիմային մրցումներում։ Նա նաև պրոդյուսեր է, լուսանկարիչ, որի ստեղծագործությունները ներկայացված են «Օլիմպիականների արվեստը» (Art of the Olympians) խորագիրը կրող, մշտապես գործող ցուցահանդեսում, որը բացվել է 2006 թվականին, Ամերիկայի Միացյալ Նահանգներում՝ Ֆլորիդա նահանգի Ֆորտ Մայերս քաղաքում օլիմպիական չեմպիոն, ամերիկացի սկավառականետորդ, նաև՝ նկարիչ Էլ Օրթերի նախաձեռնությամբ և շրջիկ ցուցահանդեսներ է կազմակերպում, ուսումնական ծրագրեր իրականացնում։ 1990 թվականին Հարավային Կալիֆոռնիայի սպորտի հրեական փառքի սրահում հանդիսավորությամբ բացվել է Կարլ Բորաքին նվիրված անկյունը։


== Կարլ Բորաքի մարզական նվաճումները ==
Կարլ Բորաքի մարզական կարիերայում առանձնապես նշանակալից են համաամերիկյան խաղերում ձեռք բերած նվաճումները։

Համաամերիկյան խաղեր։Վինիպեգ, 1967 թ. - ոսկե մեդալ թրասուսերակիրների թիմային մրցումներում
Կալի, 1971 թ. - ոսկե մեդալ սուսերամարտի թիմային հաշվարկում


== Ծանոթագրություններ ==


== Արտաքին հղումներ ==
Scheda di Carl Borack sul sito SportsReference.
Internet Movie Database

Internet Movie Database (IMDb, թարգ.՝ Համացանցային Ֆիլմադարան), համացանցում կինեմատոգրաֆի խոշորագույն տվյալների բազան է և կայքը։ Այն մասամբ լրացվում է կամավորներով, ինչը որոշ չափով նման է վիքի-սկզբունքին։ Բազայում հավաքված են տեղեկություններ ավելի քան 450 000 ֆիլմերի և հեռուստասերիալների, այդ թվում՝ մոտ 2 000 000 դերասանների, ռեժիսորների և կինոյի այլ մասնագետների մասին։
Սկսած 1998 թ. IMDb տվյալների բազային տիրում է «Amazon.com» ընկերությունը։ IMDb գրեթե բոլոր տեղեկությունները գտնվում են անվճար մուտքում, IMDb.com կայքը գործում է անվճար ծրագրային ապահովման հիման վրա (Apache, Perl և այլն)։ Ըստ «Alexa» ռեյտինգային գործակալության գնահատման IMDb.com կայքը մշտապես գտնվում է Միջազգային ոստայնի հարյուր ամենաայցելվող կայքերի խմբում։
Ժդանով (գյուղ, Բորզնայի շրջան)

Ժդանով (ուկրաիներեն՝ Жданів), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Ժդանով գյուղում բնակվում էր 46 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թարխուն (այլ կիրառումներ)

Թարխուն, կարող է վերաբերել՝

Թարխուն - աստղածաղկազգիների (բարդածաղկավորներ) ընտանիքի միամյա կամ բազմամյա խոտաբույս
Թարխուն - վրացական քաղցր, ոչ ալկոհոլային զովացուցիչ գազավորված, կանաչ գույնի ըմպելիք
Ութ (վեպ)

Անվան այլ կիրառումների համար տե՛ս՝ Ութ (այլ կիրառումներ)«Ութ» (անգլ.՝ The Eight), Քետրին Նևիլլի վեպը՝ գրված 1970-ական թվականներին։ Համարվում է հեղինակի առաջին ստեղծագործությունը։ Վեպի ժանրն է՝ պոստմոդեռնիստական թրիլլեր։


== Սյուժե ==
Պատմությունը կառուցվում է երկու հիմնական սյուժետային գծերով՝ կապված Մոնգլանի աբբայության հետ։ Դրանցից մեկում 18-րդ դարի վերջն է, գլխավոր հերոսուհի Միրան փորձում է գտնել կախարդական շախմատի գաղտնիքը, որտեղ կոդավորված է գերագույն իշխանության գաղտնիքը։ Դրա հետ կապ ունեն նաև պատմական այնպիսի հայտնի անձնավորություններ, ինչպիսիք են Ռոբեսպիերը, Մարատը, Թելեյրանը, Նապոլեոն Բոնապարտը, Եկատերինա Մեծը։ Գործողություններն ընթանում են Ֆրանսիայում, Անգլիայում, Ալժիրում, Ռուսաստանում և Կորսիկայում։
Սյուժետային երկրորդ գիծը կապված է 1970-ական թվականների հետ, երբ գլխավոր հերոսուհի Քեթրին Վելիսը ևս փնտրում է շախմատի գաղտնիքը։ Գործողություններն ընթանում են ԱՄՆ-ում և Ալժիրում։


== Քննադատությունը ==
Վեպը հիացական գնահատականների արժանացավ The San Francisco Chronicle-ի և The Los Angeles Times Book Review-ի կողմից։ The Washington Post Book World-ն այն անվանեց «կանացի պատասխան Ինդիանա Ջոնսին»։ Ֆլորես Քինգը New York Times-ից գրքին բացասաբար վերաբերվեց՝ քննադատելով սյուժեն և ներկայացման եղանակը։


== Հետաքրքիր փաստեր ==
2008 թվականին Քեթրին Նևիլը ներկայացրեց այս վեպի շարունակությունը՝ «Կրակ» (անգլ.՝ The Fire) վերնագրով։


== Ծանոթագրություններ ==


== Օրիգինալ հրատարակություն ==
Neville Katherine (դեկտեմբերի 27, 1988)։ The Eight։ Ballantine։ ISBN 978-0-345-35137-1
Ժողովածու (1258)

Ժողովածու (1258), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1258 թվի տակ։ Գրված է թղթի վրա, որը ունի 21.7x17 չափս։ Ձեռագիրը կազմված է 75 թերթից։ Գրված է միասյուն, նոտրգրով և շղագրով։


== Բովանդակություն ==
Ներս․ Շնորհալի Մեկնութիւն խորանանց Աւետարանի։
Կանոն նշան օրհնելոյ։
Մինասայ Վաղարշակերտցւոյ Առ Մարտիրոս եպս, Աւէտիք ի ծնունդն Քրիստոսի։
Պետ․ Բերթումեան Երգ առ Յիսուս։


== Ծանոթագրություններ ==
Բադ Կիսինգեն (շրջան)

Անվան այլ կիրառումների համար տե՛ս՝ Բադ Կիսինգեն (այլ կիրառումներ)Բադ-Կիսինգեն  (գերմ.՝ Landkreis Bad Kissingen), շրջան Գերմանիայում։ Շրջանի կենտրոնն է Բադ Կիսինգեն քաղաքը։ Զբաղեցնում է 1.136,84 կմ2։ Բնակչությունը 108 294 մարդ է։ Բնակչության խտությունը 95 մարդ/կմ2։
Շրջանի պաշտոնական կոդը 09 6 72 է։ Շրջանում 26 համայնք կա։


== Ծանոթագրություններ ==
Գոռևո

Գոռևո (ֆր.՝ Gorrevod) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն դե Վո կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01175։


== Աշխարհագրություն ==
Կոմունան Փարիզ քաղաքից գտնվում է 340 կմ հարավ-արևելք, Դեպի հյուսիս՝ Լիոն քաղաք, 75 կմ է և 33 կմ հյուսիս-արևմուտք Բուրկ ան Բրեսից։
Կոմունայի արևմտյան մասում հոսում է Սոնա գետը, իսկ հյուսիսային մասում հոսում է Ռեսուզ գետը։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 799 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 481 մարդկանցից 372-ը տնտեսապես ակտիվ են եղել, 109-ը `պասիվ (ակտիվության ցուցանիշը` 77,3% է, 1999 թվականին՝ 72,9 %)։ 372 ակտիվ բնակիչներից աշխատել են 337-ը (174 տղամարդ, 163 կին), գործազուրկ եղել են 35-ը (14 տղամարդ, 21 կին)։ 109 պասիվներից 35 հոգի եղել են աշակերտ կամ ուսանող, 54-ը՝ թոշակառու, 20 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Горрево» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-16 
«Горрево» (ֆրանսերեն)։ cassini.ehess.fr։ Արխիվացված է օրիգինալից 2014-05-17-ին։ Վերցված է 2014-05-16